ΓΡΑΠΤΗ ΕΡΩΤΗΣΗ E-2424/01

υποβολή: Michiel van Hulten (PSE) και Ieke van den Burg (PSE) προς την Επιτροπή

(4 Σεπτεμβρίου 2001)

Θέμα: Η χρησιμοποίηση των ενισχύσεων του ΕΚΤ στις Κάτω Χώρες κατά την περίοδο 1994-1996

Στις 20 Ιουλίου ε.έ., η Γενική διευθύντρια κ. Quintin ενημέρωσε εγγράφως τον ολλανδική κυβέρνηση σχετικά με την εφαρμογή της διαδικασίας που προβλέπει το άρθρο 24 του κανονισμού του Συμβουλίου (ΕΟΚ) 4253/88(1) της 19ης Δεκεμβρίου 1988, όσον αφορά την εκτέλεση στις Κάτω Χώρες σχεδίων του Ευρωπαϊκού Κοινωνικού Ταμείου κατά την περίοδο 1994-1996.

1. Τα 33 από τα 45 επιλεγέντα σχέδια αποτέλεσαν αντικείμενο έρευνας με βάση τους ευρισκόμενους ακόμη επί τόπου διαχειριστές. Ελλείψει διαχειριστών σχεδίων, επτά από τα σχέδια αποτέλεσαν αντικείμενο αναθεώρησης βάσει λογιστικών εκθέσεων. Για τα εν λόγω σχέδια, η χρησιμοποίηση της ενίσχυσης του ΕΚΤ χαρακτηρίσθηκε ως κανονική σε πέντε περιπτώσεις και ως αμφισβητήσιμη στις άλλες δύο. Παρά ταύτα, κατά την παρεκβολή τα επτά αυτά σχέδια καταχωρήθηκαν στην κατηγορία αμφισβητήσιμη/μη ορθή χρησιμοποίηση. Ως συνέπεια τούτου, η δημοσιονομική διόρθωση που προτείνει η επιτροπή ανέρχεται στο 41 % αντί του 25 %. Δεν συμμερίζεται η Επιτροπή την άποψη ότι, στις περιπτώσεις όπου οι λογιστικές εκθέσεις κατέληξαν σε θετικά συμπεράσματα, θα πρέπει ναπερισχύσει η αρχή της απαλλαγής λόγω αμφιβολιών και να μην αποτελέσουν τα σχέδια αυτά αντικείμενο αρνητικής παρεκβολής·

2. Μέχρι την Άνοιξη του 1997, επικρατούσε ασάφεια όσον αφορά τους κανόνες σχετικά με τη χρησιμοποίηση των ενισχύσεων του ΕΚΤ. Στις 11 Μαρτίου 1996, το Συμβούλιο Ecofin κάλεσε την Επιτροπή να άρει κάθε ασάφεια σχετικά με τις επιλέξιμες για χρηματοδότηση δαπάνες, ούτως ώστε να εξασφαλισθεί η βέλτιστη χρησιμοποίηση των κοινοτικών πόρων, σύμφωνα με τους ισχύοντες κανονισμούς. Κατόπιν τούτου, η Επιτροπή ενέκρινε για τις Κάτω Χώρες την απόφαση 97/320/ΕΚ(2), το άρθρο 1, παρ.2 της οποίας ορίζει ότι: στο μέτρο που οι διατάξεις αυτού του παραρτήματος επιβάλλουν νέες ή συμπληρωματικές επιβαρύνσεις ή όρους στα κράτη μέλη ή στους δικαιούχους, δεν εφαρμόζονται παρά στις επενδύσεις, στις ενέργειες, στα μέτρα και στα σχέδια που αποτελούν μέρος των παρεμβάσεων οι οποίες αναφέρονται στην πρώτη παράγραφο και επιλέγονται μετά την 1η Μαΐου 1997. Μπορεί να αναφέρει η Επιτροπή εάν η νομιμότητα των δαπανών που πραγματοποιούνται στο πλαίσιο των 45 επιλεγέντων σχεδίων αξιολογήθηκε λαμβάνονταςπόψη οι διατάξεις του άρθρου 1 παρ 2 της ως άνω απόφασης·

(1) ΕΕ L 374 της 31.12.1988, σελ. 1.

(2) ΕΕ L 146 της 5.6.1997, σελ. 7.

Απάντηση της κ. Διαμαντοπούλου εξ ονόματος της Επιτροπής

(25 Οκτωβρίου 2001)

1. Το 1997, οι αρχές των Κάτω Χωρών αποφάσισαν, σε συμφωνία με την Επιτροπή, να αντικαταστήσουν τις δηλώσεις που θεωρούνται από εξωτερικούς ελεγκτές με ελέγχους που διεξάγονται από το τμήμα ελέγχων του Arbeidsvoorziening. Η αλλαγή αυτή έγινε επειδή προηγούμενοι έλεγχοι από την Επιτροπή είχαν δείξει ότι οι δηλώσεις των ελεγκτών δεν είχαν καμία χρησιμότητα όσον αφορά την πραγματική συμμόρφωση των σχεδίων με τους κανόνες του Ευρωπαϊκού Κοινωνικού Ταμείου (ΕΚΤ). Οι ίδιες δηλώσεις που θεωρήθηκαν χωρίς χρησιμότητα για το ΕΚΤ το 1996 δεν μπορούν, φυσικά, να αποτελέσουν απόδειξη της συμμόρφωσης με τους κανόνες του ΕΚΤ πέντε χρόνια αργότερα.

Εκτός αυτού, σύμφωνα με την έκθεση του τμήματος ελέγχων τουπουργείου Κοινωνικώνποθέσεων και Απασχόλησης, για όλα τα σχέδια που χαρακτηρίσθηκαν παράτυπα είχε δοθεί θετική δήλωση από τους ελεγκτές.

2. Το τμήμα ελέγχων τουπουργείου των Κάτω Χωρών διεξήγαγε τον έλεγχο των 45 σχεδίων, προκειμένου να επαληθεύσει τη νομιμότητα και την ορθότητα των δηλώσεών τους. Η Επιτροπή είναι πεπεισμένη ότι η έρευνα αυτή βασίσθηκε στους κανονισμούς και τις αποφάσεις που ίσχυαν τη στιγμή της εκτέλεσης των σχεδίων.